Aurinkosängyn kohdalla kannattaa kiinnittää erityistä huomiota kalusteiden materiaaliin. Meidän aurinkosängyissämme on käytetty sellaisia materiaaleja, jotka kestävät Suomen kesäsäiden vaihtelut sekä normaalin käytön. Materiaaleina ovat mm. alumiini, polyrottinki ja tiikki. Polyrottingista on tullut yhä suositumpi valinta ulkokalusteiden materiaaliksi kestävyytensä ja helppohoitoisuutensa vuoksi. Polyrottinki aurinkosänky ei vaadi juuri ollenkaan hoitoa. Tarpeen vaatiessa sänkyä voi puhdistaa kostealla liinalla ja miedolla saippuvedellä, mutta muuta huoltoa se ei vaadi. Polyrottinki kestää myös hyvin Suomen kesän vaihtelevia olosuhteita, joten se on varma valinta puutarhaan tai terassille. Useimmissa aurinkosängyissämme on käytetty vedenpitäviä materiaaleja pehmusteissa, mutta joissakin näin ei ole. Silloin kannattaa huolehtia, että pehmusteet eivät kastu. Lue tuotekohtaiset ohjeistukset kunkin aurinkosängyn tuotetiedoista ja noudata niitä, niin sänky kestää pitkään käytössäsi.